En lille lampe har gjort en stor forskel for over 6.000 familier i Afrika. - Jeg havde ikke i min vildeste forestillet mig, hvor stor betydning den her solcellelampe har, - Folk gik 10-15 km på bare fødder for at stå i kø blandt flere hundrede andre. Måske endda forgæves, siger fotograf Pernille Bering, der har været med til at uddele Energi Nords lamper i Uganda. Den lokale samarbejdspartner i Uganda, JEEP, ser mange fordele ved lamperne. - Det er ikke kun for lysets skyld - det er også for at spare penge. Det er også godt for helbredet, fordi man ikke får røg fra lampen. Og det giver mulighed at lade børnene læse og blive dygtigere, siger Ruth Kiwanuka, leder af JEEP, Joint Energy and Environment Projects, i Uganda. Energi Nord har sponsoreret en lampe for hver 25 venner af siden Lys i Afrika på Facebook. - Vi har en Facebook-side med 142.500 medlemmer. Og mange af dem viser stort engagement i projektet, fortæller Helle Pasgaard stolt. Lamperne skaber voldsom glæde i et af verdens fattigste områder. - Jeg er meget taknemmelig og glad for lampen. Det eneste problem er, at vi også godt kunne bruge en i køkkenet, siger en af de glade modtagere.

Opsummering:
Energi Nord giver 6000 solcellelamper til Uganda.
Det er sjældent, at over 140.000 danskere støtter et hjælpeprojekt i et uland. Men Energi Nord i Aalborg har haft held med at samle de mange mennesker om at uddele solcellelamper i Uganda.

 